In nomine Patris et Filii et Spiritus Sancti, Amen. Ego Jacobus de Varennis, archidiaconus Trinorchiensis, compos mentis, meum facio testamentum in hunc modum. In primis instituo heredem meum dominum Guillermum Deree, militem; sepulturam meam eligo in cimeterio Sancti Petri Cabilonensis, et lego monachis ejusdem ecclesię centum solidos pro pitantia in die obitus mei, et quadraginta solidos pro anniversario meo annuatim ibidem faciendo, supra mansum Aymonis Bonet situm apud Lu; grangiam meam de Lu lego Jacobo, nutrito quondam Seguini, fratris mei, cum terra dou Groseal; ecclesię Sancti Vincentii Cabilonensis quartam partem decime de Varennis, cum magna grangia mea et virgulto, et columbarium situm ante ecclesiam dicti loci et cum duobus modiis vini quos habeo reddituales apud Sanctum Ysidorum supra vineam Letaudi, pro anniversario meo annuatim in dicta ecclesia Sancti Vincentii faciendo plenarie de pane et vino et denariis, et pro sex libris redditualibus quas habebunt duo presbiteri quilibet sexaginta solidos, qui celebrabunt in prefata ecclesia Sancti Vincentii divinum officium, pro remedio animę meę et antecessorum meorum, quos presbyteros ad presens instituo dominum Ebrardum, capellanum meum, et Clementem, clericum meum, quando erit presbiter. Item, do eisdem presbiteris medietatem domus meę sitę in vico Fabrorum apud Cabilonem in perpetuum, aliam vero quitto Lorete. Item, do eisdem presbiteris illud quod habeo apud Givriacum in perpetuum, scilicet, tertiam partem mansi Chanar, que tertia pars debet tertiam partem unius bicheti frumenti Cabilonensi ecclesię, et unum sextarium vini; vinea vero mea sita in eodem manso debet eidem ecclesię unum sextarium vini. Item, do eisdem presbiteris in perpetuum vineam meam sitam supra Morteres quę debet abbatię Sancti Petri Cabilonensis quattuor sextarios vini. Volo quod isti duo presbiteri celebrent alternis ebdomadis quotidie ad altare Beatę Virginis missam, quos presbiteros presentabit capitulo Cabilonensi quicumque pro tempore fuerit archidiaconus Trinorchiensis. Lego eisdem breviarium meum ad divinum officium faciendum ante dictum altare, et volo quod idem breviarium catena ferrea ligetur ante dictum altare ad pulpitum meum, quod pulpitum do et lego similiter pro eodem officio, et ut ibi dicant matutinale officium illi, qui non surrexerint ad matutinas si voluerint. Item, lego ecclesię Sancti Vincentii Cabilonensis omnes homines de vico de Mirandes, et omnes homines meos de Lu, cum predictis. Item, do, lego processioni centum solidos in die obitus mei; operi ecclesie Sancti Vincentii Cabilonensis quadraginta solidos; operi Sancti Petri Cabilonensis quadraginta solidos; magistro Garnero XC solidos, vicario suo XX solidos, clerico suo X solidos, succentori Cabilonensi duos bacones et duos bichetos frumenti; omnibus suburbanis Cabilonensibus cuilibet quinque solidos; magistro Joanni dicto de Poilleio duodecim bichetos avone et duas carras feni, quod fenum capietur apud Lu; illis qui me portabunt usque ad Domum Dei Cabilonensem, cuilibet duos sonidos, aliis vero qui me portabunt a dicta domo usque ad monasterium Sancti Petri Cabilonensis cuilibet duos solidos. Do, lego Domui Dei Cabilonensi XX solidos et unam culcitram cum cossino et cum duobus linteis; Domui Leprosorum Cabilonensium XX solidos et culcitram cum cossino, et duos linteos ecclesię de Varennis; do, lego alteram grangiam meam parvam sitam ante dictam ecclesiam et stagnum situm retro dictam grangiam, pro absolutione mea et meorum in perpetuum facienda, et pro anniversario meo et meorum ibidem singulis annis faciendo de tribus presbiteris, quibus dabitur a curato dicte ecclesie plenarie refectio, et post refectionem cuilibet XII denarios; omnibus presbiteris inter Graonam et Derro cuilibet V solidos pro remedio anime meę et meorum; leprosis de Ferreria unam secturam prati sitam in mole d’Ernes, et unam culcitram cum cossino; Ponti Graone unam culcitram cum cossino et in opere XL solidos. Item, do, lego fratribus Firmitensibus grangiam meam de Louvel, cum stagno et modino et cum appenditiis omnibus pro plenaria refectione faciendas, singulis annis conventui Firmitatis in die obitus Seguini, quondam fratris mei, pro remedio animę meę et meorum. Item, lego eisdem decem sextaria vini in meis redditibus de Varennis; ecclesie Belnensi sexaginta libras, conventui Dei Loci XX solidos pro pitantia. Item, do, lego Domui Templi Cabilonensis pratum quod dicta domus tenet a me in pignore pro centum libris Turonensium et illud eidem domui quitto pro dicta summa pecunie et pro remedie animę meę et meorum; sanctimonialibus de Lencherre XXX solidos; monialibus Sancti Juliani XX solidos; monialibus de Molesia XX solidos; ecclesie de Saules centum solidos pro uno missali emendo; Domui Dei de Givriaco XX solidos; Domui Dei de Rulliaco XX solidos; cuidam pauperi mulieri scilicet Petronille, filie sororis magistri Joannis de Poilleio, decem libras Divionensium supra meum vinum album de Jambles quod est in hospitio meo apud Cabilonem; Guidoni de Bois quoddam curtile situm apud Varennes ante grangiam cantoris Cabilonensis. Volo autem hanc ultimam voluntatem meam et dispositionem seu ordinationem de rebus meis et de legatis meis valere eo jure ultimę voluntatis quo melius valere poterit et fulciri, et volo quod si aliquid omissum est a me per venerabiles viros dominum decanum Cabilonensem et dominum archidiaconum Cabilonensom et Hugonem Berer, quos exequtores meos constituo, suppleatur, secundum quod viderint expedire, et volo quod dominus Guillermus Desreez, quem heredum meum institui, solvat debita mea et legata et clamores, secundum quod ordinaverint exequtores supradicti. Rogavi autem et vocavi ad hanc ultimam voluntatem meam testificandam testes dominum Pontium de Sisseio, canonicum Cabilonensem, dominum Constantinum de les Laiche, presbiterum, Girardum de Varennis, Petrum Quinez, Bernardum lou sommelier, Hugonem de Louant clericum, et magistrum Joannem de Poilleio. In cujus rei testimonium sigillum meum presenti scripto apposui, et rogavi venerabiles viros decanum et archidiaconum Cabilonensem, et dominum Pontium de Sisseio, canonicos Cabilonenses, quod sua de sigilla una cum meo apponant. Actum anno Domini M°CC°LVII° in vigilia Beati Andree apostoli.